Safex mielie pryse | Landbou
Landbou / Vraag / Safex mielie pryse
Vra vir Faffa Safex mielie pryse
Wat is die doel van Safex as ek nie mielies teen die daaglikse geadverteerde prys kan koop nie? Antwoord
Dit maak nie vir my sin as jy sê dat jy nie mielies teen geadverteerde Safex pryse kan koop nie. Safex se pryse is juis pryse wat tussen verkopers en kopers tot stand kom. Dit is 'n prys wat Randfontein as plek van aankoop veronderstel en jy as koper moet beslis minder as Safex se prys betaal as jy dit by 'n plaaslike verskaffer aankoop omdat daar 'n liggingsdifferensiaal by die prys ingesluit is. Jou probleem lê dalk by die "geadverteerde" prys. Onthou daar is 'n dagprys en dan ook 'n maandprys vir etlike maande vooruit.
As jy net na die geadverteerde pryse op TV kyk gaan jy beslis nie graan op die spesifieke dag teen daardie prys gekoop kry nie. Die TV-prys kan byvoorbeeld 'n prys van ses maande in die toekoms wees terwyl die dagprys heelwat duurder is. Maak dis baie seker jy kry 'n dagprys by 'n Safex makelaar voordat jy 'n graanverkoper nader om graan aan te koop en maak ook seker hy gee jou die voordeel van die vervoerdifferensiaal. Kommentaar
Een kommentaar op "Safex mielie pryse" Simon Cloete	Ek sit tans met paar tonne mielies, maar my groot stres is om nou te verkoop of laat gaan? Wat gaan die prys doen? Gaan hy klim weer na R3600 toe? Moet ek vasbyt of laat gaan?